Klokken 21.44 luskede tre maskerede mænd rundt udenfor en spilleklub på Nr. Utrrup Torv. Spilleklubben var dog lukket, så mændene gik ikke ind. - Vi kunne se overvågningsbilleder af de maskerede mænd, og det har formentlig været et røveriforsøg, siger vagtchef Åge Pedersen ved Nordjyllands Politi. Tyve minutter efter blev en mand på cykel stoppet af tre mænd på Karolinelundvej og truet med en kniv til at udlevere sine penge. Men det fik de ikke meget ud af. - Manden var hurtig, så han smed cyklen og løb det bedste, han kunne, siger Åge Pedersen. Politiet har en formodning om, at det kan være de samme genrningsmænd. De tre mænd er mellem 20 og 25 år og 175-180 cm. høje. Den ene var iført en mørk jakke, den anden en trøje med hætte og den tredje en mørk trøje med hætte. Har du oplysninger i sagen, så kontakt Nordjyllands Politi på 1-1-4.

Referat:
Formentlig de samme gerningsmænd bag to røveriforsøg onsdag aften.